Ehdotus NEUVOSTON PÄÄTÖS päätöksen 2012/96/EU voimassaolon jatkamisesta /* COM/2013/0543 final - 2013/0261 (NLE) */





PERUSTELUT Elokuun 7 päivänä 2012 annetulla neuvoston päätöksellä 2012/470/EU jatkettiin neuvoston päätöksen 2012/96/EU voimassaoloa 20 päivään elokuuta 2013 ja keskeytettiin päätöksessä 2002/148/EY vahvistettujen aiheellisten toimenpiteiden soveltaminen. Zimbabwessa poliittisen kokonaissopimuksen mukaisesti järjestettävien vaalien tarkasta ajankohdasta ei ole varmuutta. Tästä syystä ja aiheellisten toimenpiteiden uudelleen tarkastelemiseksi välittömästi kyseisten vaalien jälkeen neuvostolle ehdotetaan, että se jatkaisi päätöksen 2012/96/EU voimassaoloa kuudella kuukaudella hyväksymällä oheisen ehdotuksen. 2013/0261 (NLE) Ehdotus NEUVOSTON PÄÄTÖS päätöksen 2012/96/EU voimassaolon jatkamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen, ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000[1], jäljempänä ’AKT–EY-kumppanuussopimus’, ja jota tarkistettiin Ouagadougoussa Burkina Fasossa 22 päivänä kesäkuuta 2010[2], ja erityisesti sen 96 artiklan, ottaa huomioon AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä tehdyn sisäisen sopimuksen[3], ja erityisesti sen 3 artiklan, ottaa huomioon komission ehdotuksen, sekä katsoo seuraavaa: (1) Päätöksellä 2002/148/EY saatettiin päätökseen Zimbabwen tasavallan kanssa AKT–EY-kumppanuussopimuksen 96 artiklan 2 kohdan c alakohdan nojalla käydyt neuvottelut ja toteutettiin aiheellisia toimenpiteitä. Toimenpiteitä on sittemmin mukautettu ja niiden soveltamisaikaa on tarkasteltu vuosittain. (2) Osoituksena unionin jatkuvasta sitoutuneisuudesta poliittiseen kokonaissopimukseen perustuvaan prosessiin neuvosto päätti 7 päivänä elokuuta 2012 jatkaa päätöksen 2012/96/EU voimassaoloa ja keskeyttää 12 kuukaudeksi aiheelliset toimenpiteet, joilla rajoitetaan Zimbabwen kanssa tehtävää yhteistyötä AKT–EY-kumppanuussopimuksen 96 artiklan mukaisesti. (3) Koska neuvosto aikoo tarkastella aiheellisia toimenpiteitä uudelleen välittömästi Zimbabwessa poliittisen kokonaissopimuksen mukaisesti järjestettävien vaalien jälkeen, päätöksen 2012/96/EU voimassaoloa ja aiheellisten toimenpiteiden keskeytystä pitäisi jatkaa. (4) Euroopan unioni voi milloin tahansa päättää tarkastella tätä päätöstä uudelleen, ON HYVÄKSYNYT TÄMÄN PÄÄTÖKSEN: 1 artikla Jatketaan päätöksen 2012/96/EU ja sen aiheellisten toimenpiteiden voimassaoloa 20 päivään helmikuuta 2014. Aiheellisten toimenpiteiden soveltaminen pysyy kuitenkin keskeytettynä. Aiheellisia toimenpiteitä tarkastellaan jatkuvasti ja niiden soveltaminen aloitetaan uudelleen, jos tilanne Zimbabwessa heikkenee vakavalla tavalla. Toimenpiteitä tarkastellaan joka tapauksessa uudelleen kuuden kuukauden kuluttua tämän päätöksen voimaantulosta. 2 artikla Tämä päätös tulee voimaan päivänä, jona se hyväksytään. Se julkaistaan Euroopan unionin virallisessa lehdessä. Tehty Brysselissä Neuvoston puolesta Puheenjohtaja [1] EYVL L 317, 15.12.2000, s. 3. [2] EUVL L 287, 4.11.2010, s. 3. [3] EYVL L 317, 15.12.2000, s. 376, sopimus sellaisena kuin se on muutettuna EUVL:ssä L 247, 9.9.2006, s. 48.